वाकई, दिल टूटने में होता है दर्द  
कई जन्मों तक प्रेम निभाने की कस्में खाने वाले प्रेमी जोड़े जब अलग हो जाते हैं, तो ऐसे कुछ ही लोग होते हैं, जो इससे होने वाली भीषण वेदना से उबर पाते हैं।
कई जन्मों तक प्रेम निभाने की कस्में खाने वाले प्रेमी जोड़े जब अलग हो जाते हैं, तो ऐसे कुछ ही लोग होते हैं, जो इससे होने वाली भीषण वेदना से उबर पाते हैं और वैज्ञानिकों ने भी इस बात की पुष्टि की है कि टूटा हुआ दिल वास्तव में दर्द देता है।  'डेली मेल' की रिपोर्ट के मुताबिक मिशिगन विश्वविद्यालय के इथान क्रॉस के नेतृत्व में एक अंतरराष्ट्रीय दल ने एक अध्ययन कराया और पाया कि दिल टूटने से हुई वेदना शारीरिक पीड़ा की तुलना में वास्तव में ज्यादा नुकसान पहुंचाती है।  अध्ययन में पाया गया कि प्रेमी द्वारा छोड़ दिये जाने पर मस्तिष्क का वह हिस्सा सक्रिय हो जाता है, जो आमतौर पर शारीरिक दर्द के समय काम करता है। अध्ययन में हाल ही में ऐसे 40 लोगों को शामिल किया गया, जिनका प्रेम संबंध टूट गया था। इन सभी ने कहा कि उनका बहुत बुरा अनुभव रहा।